Golf var med på OL-programmet for første gang i 1900 i Paris. Der ble det spilt to turneringer, en slagspillturnering over 9 hull for damer og 36 hull for herrer. Golf var olympisk øvelse også i 1904 i St. Louis. Da var det også to turneringer, men denne gang med matchspill, og damene var utelatt. Det var en individuell turnering og en lagkonkurranse. Neste gang golf var på OL-programmet, var i Rio de Janeiro i 2016. Da deltok 60 menn og 60 damer som spilte hver sin 72-hulls slagturnering.